Document ID: 31984D0656

*****
ΑΠΟΦΑΣΗ ΤΟΥ ΣΥΜΒΟΥΛΙΟΥ
της 18ης Δεκεμβρίου 1984
για την παράταση της συλλογής πληροφοριών που αφορούν τις δραστηριότητες μεταφορέων που συμμετέχουν στις θαλάσσιες μεταφορές τακτικών γραμμών σε ορισμένες περιοχές εκμετάλλευσης
(84/656/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 84 παράγραφος 2,
την απόφαση 78/774/ΕΟΚ του Συμβουλίου της 19ης Σεπτεμβρίου 1978 περί των δραστηριοτήτων ορισμένων τρίτων χωρών στον τομέα των θαλάσσιων μεταφορών (1),
το σχέδιο απόφασης που υποβλήθηκε από την Επιτροπή,
Εκτιμώντας:
ότι οι πληροφορίες που συγκεντρώθηκαν βάσει των αποφάσεων 79/4/ΕΟΚ (2), 80/1181/ΕΟΚ (3) και 82/870/ΕΟΚ (4) προκαλούν ανησυχίες όσον αφορά την ανταγωνιστική θέση ναυτιλιακών επιχειρήσεων τακτικών γραμμών κρατών μελών, λόγω της φύσης του ανταγωνισμού που οι εν λόγω επιχειρήσεις υφίστανται εκ μέρους ορισμένων μεταφορέων όσον αφορά τις γραμμές μεταφορών που αναφέρονται στο παράρτημα ΙΙ της απόφασης 79/4/ΕΟΚ· ότι, συνεπώς, θα πρέπει να συνεχιστεί η συλλογή πληροφοριών για τις μεταφορές στις περιοχές αυτές·
ότι η συλλογή πληροφοριών για τις μεταφορές μεταξύ της Κοινότητας και των χωρών που αναφέρονται στο άρθρο 2 της απόφασης 80/1181/ΕΟΚ, οι λεπτομέρειες της οποίας καθορίστηκαν από την απόφαση 81/189/ΕΟΚ (5) και η ισχύς της οποίας παρατάθηκε από την απόφαση 82/870/ΕΟΚ, προκαλεί επίσης ανησυχίες όσον αφορά την ανταγωνιστική θέση ναυτιλιακών επιχειρήσεων τακτικών γραμμών κρατών μελών· ότι,συνεπώς, θα πρέπει να συνεχιστεί η συλλογή πληροφοριών για τις μεταφορές αυτές,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στα άρθρα 1 και 2 της απόφασης 82/870/ΕΟΚ, η ημερομηνία «31 Δεκεμβρίου 1984» αντικαθίσταται από την ημερομηνία «31 Δεκεμβρίου 1986».
Άρθρο 2
Η παρούσα απόφαση εφαρμόζεται από την 1η Ιανουαρίου 1985.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 18 Δεκεμβρίου 1984.

Labels: 12
8